ДЖОН КИЙТС

ЗА МОРЕТО

Превод от английски: Александър Шурбанов, —

chitanka.info

С предвечен шепот идва и се мята

по пусти брегове — поглъща, смила

безчетни пещери, дорде е в сила

магията подлунна на Хеката.

А друг път дълги дни мълчи в прехлас

и раковините стоят, където

развързаният вятър на Небето

отдавна ги е разпилявал с бяс.

Ако е мрачен, морен твоят взор —

насищай го с просторна морска хубост

ако слухът ти е препълнен с песен

или е приглушен от глъч и грубост —

край стара пещера седни унесен,

дорде се стреснеш: нимфи пеят в хор.

ЗАСЛУГИ

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.

Table of Contents

Заглавна страница

Основен текст

Заслуги